stanford-oval/wikipedia huggingface dataset:
Tony Sylva

| Henkilötiedot |
| --- | --- | --- |
Koko nimi: Tony Mario Sylva
Syntymäaika: 17. toukokuuta 1975 (ikä 49)
Syntymäpaikka: Guédiawaye, Senegal
Pelipaikka: maalivahti
Pituus: 185 senttimetriä
Seurat
| Vuodet | Seura | O (M) |
| 1993–2004 1995–1996 1996–1997 2000–2001 2004–2008 2008–2010 |  Monaco →  Gazélec (laina) →  Épinal (laina) →  Ajaccio (laina)  Lille  Trabzonspor | 24 (0) 33 (0) 10 (0) 31 (0) 163 (0) 39 (0) |
Maajoukkue
| 1999–2008 |  Senegal | 83 (0) |
 Seurajoukkueuran tilastot kattavat vain kansalliset sarjat, päivitetty 19. kesäkuuta 2010.  Maajoukkueuran tilastot päivitetty 19. kesäkuuta 2010.
| Mitalit> Maa:   Senegal.Miesten jalkapallo.AM-kilpailut  | Mitalit> Maa:   Senegal.Miesten jalkapallo.AM-kilpailut  | Mitalit> Maa:   Senegal.Miesten jalkapallo.AM-kilpailut  | Maa:   Senegal> Miesten jalkapallo. |
| --- | --- | --- | --- |
|  Hopeaa | Mali 2002 | Jalkapallo |  |
Tony Mario Sylva (s. 17. toukokuuta 1975 Guédiawaye) on senegalilainen jalkapalloilija, joka pelasi maalivahtina.
Seuraura

Sylva aloitteli jalkapalloilun Ranskassa Monacossa, jossa hän oli kirjoilla yhdentoista kauden ajan, mutta pelasi useimmiten joukkueen reservissä tai lainalla muissa ranskalaisseuroissa kuten Gazélec Ajacciossa ja AC Ajacciossa. Parhaimmillaan Sylva pelasi Monacon maalilla 12 ottelua kaudella 2002-2003. Kesäkuussa 2004 Sylva siirtyi Lilleen, jossa hän nousi joukkueen ykkösvahdiksi.
Sylva lopulta jätti seuran sopimuksensa päätyttyä ja siirtyi heinäkuussa 2008 kaksivuotisella sopimuksella turkkilaiseen Trabzonsporiin. Hän lopetti uransa 2010.
Maajoukkueura

Sylva pelasi Senegalin maajoukkueessa vuosina 1999–2008 83 maaottelussa. Hän edusti maataan neljässä arvokisassa, kolmesti Afrikan kisoissa (2002, 2004, 2006 ja 2008) ja kerran MM-kisoissa 2002, jossa Senegal selvisi puolivälieriin.
Aiheesta muualla

La fiche de Tony SYLVA (ranskaksi)
National Football Teams (englanniksi)
Tornio-Pohjoinen

Tornio-Pohjoinen (lyh. Top, ruots. Torneå Norra) oli rautatieseisake Tornion rautatieasemaan kuuluvalla Tornion kolmioraiteella. Seisake ja kolmioraide sijaitsevat Tornion aseman pohjoispuolella paikassa, jossa rataosuudet Ouluun ja Kolariin erkanevat toisistaan.
Liikennepaikka avattiin henkilöliikenteelle 21. helmikuuta 1986. Se käsitti vaatimattoman pysäkkikatoksen sekä lyhyen henkilölaiturin. Seisakkeella pysähtyivät kaikki Kolarin suunnan henkilöjunat aina 3. toukokuuta 2004 saakka, jonka jälkeen pysähdykset lakkautettiin. Syynä lakkautukseen olivat vähäiset käyttäjämäärät, lyhyt laituripituus sekä vaarallinen sijainti kaarteessa. Liikennepaikka lakkautettiin virallisesti 9. tammikuuta 2005.
2. lokakuuta 2008 Ratahallintokeskus kuitenkin perusti uuden Tornio-Itäisen seisakkeen Kolarin pikajunien pysähdystä varten kolmioraiteen itäpuolelle.
Aiheesta muualla

vaunut.org: Kuva Tornio-Pohjoisen seisakkeelta
Tranøy

Tranøy on Norjan kunta Tromssan läänissä, Senjan saaren eteläosassa. Sen rajanaapureita ovat pohjoisessa Torsken ja Berg sekä idässä Lenvik. Vuonojen takana sijaitsevat idässä Dyrøy, etelässä Ibestad sekä lounaassa Bjarkøy.
Kunnan hallintokeskus sijaitsee Vangsvikin kylässä, Solbergfjordenin vuonon varrella kunnan itäosassa. Kunnassa ei ole taajamia. Tammikuussa 2013 tehdyn väestönlaskennan mukaan kunnassa oli 1 514 asukasta.
Aiheesta muualla

Kuvia tai muita tiedostoja aiheesta Tranøy Wikimedia Commonsissa
Tromssan ja Finnmarkin läänin kunnat
Alattio (Alta)
Bardu
Berlevåg
Båtsfjord
Dyrøy
Etelä-Varanki (Sør-Varanger)
Gamvik
Gratangen
Hammerfest
Harstad
Hasvik
Ibestad
Kaarasjoki (Karasjok)
Kaivuono (Kåfjord)
Kalsa (Karlsøy)
Koutokeino
Kierua (Skjervøy)
Kvæfjord
Lappea (Loppa)
Lavangen
Lebesby
Moseija (Måsøy)
Målselv
Naavuono (Kvænangen)
Nordkapp
Omasvuono (Storfjord)
Paatsivuono (Balsfjord)
Porsanki (Porsanger)
Raisi (Nordreisa)
Raisivuono (Sørreisa)
Salangen
Senja
Teno (Tana)
Tromssa
Uuniemi (Nesseby)
Vesisaari (Vadsø)
Vuoreija (Vardø)
Yykeä (Lyngen)
Norjan läänit | Norja
Turkestanin kenraalikuvernementti

Turkestanin kenraalikuvernementti Venäjän keisarikunnassa.
Venäjän Turkestan 1900-luvun vaihteessa.
Turkestanin kenraalikuvernementti (ven. Туркеста́нское генера́л-губерна́торство, Turkestanskoje general-gubernatorstvo) oli hallintoalue Venäjän keisarikunnassa vuosina 1867–1917. Keski-Aasiassa sijaineen alueen hallinnollinen keskus oli Taškent. Sen pinta-ala oli 1,7 miljoonaa neliökilometriä vuonna 1914 ja asukasmäärä 6,5 miljoonaa henkeä vuonna 1911.
Kenraalikuvernementti muodostettiin Turkestanin alueesta, venäläisten vuonna 1866 valtaamista alueista ja osasta Semipalatinskin aluetta. Se jakautui aluksi Syrdarjan ja Semiretšjen alueisiin. Buharan kaanikunnalta vallatuista alueista perustettiin vuonna 1868 Zeravšanin piirikunta, joka muutettiin Samarkandin alueeksi vuonna 1887. Hivan kaanikunnalta vallatulle alueelle perustettiin vuonna 1873 Amudarjan departementti. Kokandin kaanikunnan alueesta muodostettiin Ferganan alue vuonna 1876. Semiretšjen alue siirrettiin vuonna 1882 Arokenraalikuvernementtiin, mutta palautettiin takaisin vuoden 1899 loppuun mennessä. Vuonna 1898 Turkestanin kenraalikuvernementtiin liitettiin Taka-Kaspian alue.
Kenraalikuvernementti oli Venäjän sotaministeriön alainen. Sen alueet jakautuivat kihlakuntiin, volosteihin ja paikallisyhteisöihin. Kenraalikuvernööreinä toimivat Konstantin Kaufman (1867–1882), Mihail Tšernjajev (1882–1884), Nikolai Rozenbah (1884–1889), Aleksandr Vrevski (1889–1898), Sergei Duhovskoi (1898–1901), Nikolai Ivanov (1901–1904), Nikolai Tevjašev (1904–1905), Dean Subbotitš (1905–1906), Nikolai Grodekov (1906–1908), Pavel Mištšenko (1908–1909), Aleksandr Samsonov (1909–1914), Fjodor Martson (1914–1916) ja Aleksei Kuropatkin (1916–1917). Hallintoalueen olemassaolo lakkasi helmikuun vallankumouksen jälkeen vuonna 1917.
Tilley-lamppu

Loppuun käytetty Tilley-lamppu Kapelon erämaatalossa Saari-Sorsualla Utajärvellä.
Tilley-lampun käyttöönotto
Tilley-lamppu on Tilley International PLC:n valmistama valopetrolikäyttöinen voimavalolyhty, jossa valopetroli kaasuuntuu ja palaa hehkusukassa. Lamppu perustuu englantilaisen John Tilleyn keksintöön vuodelta 1813.
Käyttö

Lamppu sytytetään hehkuttamalla ensin polttoainesäiliöstä nouseva ja hehkusukan läpi kulkeva kaasutinputki kuumaksi lampun varusteisiin kuuluvia, spriihin kostutettavia sytytyspihtejä käyttäen. 2–3 minuuttia kestävän esilämmityksen jälkeen kaasutinputki on riittävän kuuma muuttaakseen sen läpi kulkevan valopetrolin kaasumaiseksi. Nyt Tilley-lampun öljysäiliöön voidaan pumpata lampun säiliössä olevalla pumpulla painetta. Kun sukka hehkuu, avataan säätöventtiili ja lamppu syttyy, jolloin sytytysliekin voi sammuttaa.
Lampun valo on öljylampun valoa huomattavasti kirkkaampi ja vastaa teholtaan jopa sähkövaloa. Se pitää palaessaan pientä kohisevaa ääntä ja tuottaa runsaasti lämpöä. Hehkusukka on perinteisesti sisältänyt toriumdioksidia. Tämän aineen radioaktiivisuuden takia hehkusukat pyritään nykyään valmistamaan ilman toriumia.
Tilley ja muut voimavalolyhdyt

Tilley-lampun lisäksi on olemassa muitakin samalla hehkusukkaan ja lampussa kaasutettavan valopetrolin käyttöön pohjautuvalla toimintaperiaatteella toimivia voimavalolyhtyjä (tunnettuja valmistajia mm. Petromax, Hasag, Primus, Optimus). Jonkinasteista sekaannusta aiheuttaa usein se, että puhekielessä kaikista voimavalolyhdyistä on saatettu käyttää merkistä riippumatta nimitystä petromax (petromaksi), tilley (tillikka) tai hasag (hasakki). Useimpien voimavalolyhtyjen sytyttämiseen tarvitaan erillinen sytytysneste, jolla lampun varsinainen poltinosa esilämmitetään. Tilley-lampusta poiketen muissa lampuissa on useimmiten kuitenkin kiinteä esilämmitysnestekuppi sytytyspihtien sijasta. Sytytysnesteenä käytetään myös kiinteän kupin yhteydessä aina spriitä. Eräissä malleissa (esim. Petromax Rapid) saattaa kuitenkin olla myös pieni puhalluslampun tyyppinen yhdysrakenteinen esilämmitin, jolloin esilämmitys voidaan suorittaa paineistettua pääpolttoainetta käyttäen, eikä spriitä tarvita.
Aiheesta muualla

Lamppujen keräily (englanniksi)
Valonlähteet
| --- | --- |
Luonnollinen: Luminesenssi - Taivaankappaleet - Salama - Tuli
Palaminen: Kynttilä - Lyhty - Kalkkivalo - Kaasuvalaistus - Öljylamppu - Öljytuikku - Argand-lamppu - Bude-lamppu - Carcel-lamppu 
Hehkuminen: Hehkulamppu - Halogeenilamppu - Nernst-lamppu - PAR-lamppu - Tilley-lamppu - Voimavalolyhty
Fluoresenssi: Loistelamppu - Energiansäästölamppu - Induktiolamppu
Valokaari: Kaarilamppu - Jablotškovin kynttilä
Kaasupurkauslamppu: Suurpainenatriumlamppu - Pienpainenatriumlamppu - Monimetallilamppu - Elohopeahöyrylamppu - Ksenonlamppu - Hohtolamppu
Muut: hohtodiodi (LED) - Rikkiplasmalamppu - Plasmapallo
Tolmeita

| Tolmeita طلميثة |
| --- | --- |
 Temppelin rauniot Tolmeithassa.
Valtio:  Libya
Kunta:  Al Marj
Infobox OKVirheellinen NIMI-arvo: 
Tolmeita  (arab. طلميتة‎) on koillis-Libyassa sijaitseva kaupunki, jonka nimi näyttää tulevan kylän latinankielisestä nimestä Tolmeta. Latinankielinen nimi taas tulee lähellä olevan rauniokaupungin kreikankielisestä nimestä Ptolemais.
TotalEnergies

| TotalEnergies SE |
| --- | --- |

Yritysmuoto:  Societas Europaea
Osake:  Euronext: FP NYSE: TOT
Markkina-arvo:  116,4 mrd. € (31.12.2017)
ISIN:  FR0000120271
Perustettu:  1924
Toimitusjohtaja:  Patrick Pouyanné
Puheenjohtaja:  Patrick Pouyanné
Kotipaikka:  La Défense, Pariisi, Ranska
Toimiala:  öljy ja maakaasu, aurinkoenergia, uusiutuva energia
Tuotteet:  maaöljy, maakaasu, petrokemian tuotteet
Liikevaihto:   171,5 mrd. USD (2017)
Nettotulos:   8,63 mrd. USD (2017)
Henkilöstö:   98 277 (31.12.2017)
Tytäryhtiöt:  Saft
Kotisivu:  www.total.com
Infobox OKVirheellinen NIMI-arvo: 
TotalEnergies SE on ranskalainen öljy-yhtiö, jonka päämaja on Pariisissa. Totalin toimiala kattaa kokonaisuudessaan öljyn ja kaasun tuotantoketjun raakaöljyn ja maakaasun etsimisestä ja tuotannosta sähköntuottamiseen, aineiden kuljetukseen, jalostamiseen, maaöljytuotteiden markkinointiin ja kansainväliseen raakaöljyn ja öljytuotteiden kaupankäyntiin. Total on myös tärkeä kemianteollisuuden tuotteiden valmistaja. Yhtiö kuuluu kuuden merkittävimmän öljy-yhtiön joukkoon.[lähde? ]
Historia

Ranskan pääministeri Raymond Poincaré halusi ensimmäisen maailmansodan jälkeen, että luotaisiin täysin ranskalainen öljy-yhtiö, eikä liityttäisi mukaan Shelliin. Poincarén kehotuksesta sähköteollisuuden asiantuntija Ernest Mercier hankki 90 pankin ja yhtiön tuen ja perusti Totalin 28. maaliskuuta 1924 nimellä Compagnie française des pétroles (CFP). Tämä sai 23,75 % osuuden Turkin öljy-yhtiöstä, jonka Ranska oli saanut San Remon konferenssissa Saksalta hyvitykseksi sotatuhoista.
Vuonna 1985 yhtiö vaihtoi nimensä Total CFP:ksi, ja kuusi vuotta myöhemmin nimi lyhentyi vielä Totaliksi. Yhtiön vallattua belgialaisen Petrofinan vuonna 1999 se tunnettiin vuoden nimellä Total Fina. Ranskalaisen Elf Aquitaine -yhtiön hankkimisen jälkeen nimi muuttui jälleen. Vuodet 2000–2003 yhtiö oli nimeltään TotalFinaElf. Vuodesta 2003 yhtiö on tunnettu jälleen nimellä Total.
Totalin aiempi slogan "Notre énergie est votre énergie" tarkoittaa suomeksi "Meidän energiamme on teidän energiaanne". Yhtiön nykyinen slogan "Committed to better energy" kertoo yhtiön aiemman toimitusjohtajan Christophe de Margerien mukaan yhtiön sitoutuneisuudesta ilmastonmuutoksen torjuntaan ja näkyy panostuksena esimerkiksi aurinkovoimaan. De Margerie kuoli Moskovan lentokentällä 21. lokakuuta 2014 tapahtuneessa onnettomuudessa.
Joulukuussa 2022 kansalaisjärjestöt Friends of the Earth, Survie ja neljä ugandalaista kansalaisjärjestöä lähettivät öljykonserni Totalin oikeuteen ja syyttivät sitä suurten ranskalaisten yritysten valppausvelvollisuuden lain rikkomisesta ihmisoikeuksien ja ympäristön suhteen.
Aiheesta muualla

Kuvia tai muita tiedostoja aiheesta TotalEnergies Wikimedia Commonsissa
Total (englanniksi, ranskaksi)
Tuhkalukkinen

| Tuhkalukkinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Lukkiset Arachnothera
Laji::  modesta
Kaksiosainen nimi
 Arachnothera modesta  (Eyton, 1839) 
Alalajit
 A. m. caena  A. m. modesta  A. m. concolor 
Katso myös
   Tuhkalukkinen Wikispeciesissä   Tuhkalukkinen Commonsissa 
Infobox OKNimi-testi OKIUCN-testi OK: 
Tuhkalukkinen (Arachnothera modesta) on medestäjien heimoon kuuluva varpuslintu. Sitä on joskus pidetty samana lajina harmaalukkisen (Arachnothera affinis) kanssa.
Levinneisyys

Tuhkalukkista tavataan Kaakkois-Aasiassa. Alalajia caena tavataan Etelä-Myanmarissa ja Lounais-Thaimaassa, modestaa Malakan niemimaalla ja Borneossa ja concoloria Sumatralla.
Tolminc

Tolminc-juustoa
Tolminc on slovenialainen lehmänmaitojuusto.
Tolminc-juustoa valmistetaan Tolminin kaupungin ympäristössä Slovenian puoleisilla Alpeilla lähellä maan Italian vastaista rajaa. Historiallisissa lähteissä juustonvalmistus alueella mainitaan ensimmäisen kerran 1200- ja 1300-luvuilla. Tuolloin juustolla maksettiin veroja. Tolminc-nimellä juusto mainitaan ensimmäisen kerran 1756, jolloin sitä oli myynnissä Videmin kaupungissa nykyisin Italian puoleisessa Udinessa. Nykyisin paikalliset maanviljelijät valmistavat juustoa lehmänmaidosta pienillä meijereillä ja kesäisin myös vuoriniittyjen laidunalueilla. Juustolla on myös Euroopan unionin nimisuojajärjestelmän mukainen suojattu alkuperänimitys.
Juustoa valmistetaan joko täysmaidosta, tai osittain kuoritusta maidosta. Juustomassa muodostuu, kun maitoon lisätään juoksute. Valmistuva juustomassa pilkotaan ja se lämmitetään noin 45°C lämpötilaan. Juusto muotitetaan, puristetaan ja suolataan suolaliuoksessa, minkä jälkeen se kypsyy vähintään kahden kuukauden ajan.
Valmiit juustot painavat 3–5 kiloa. Juuston kuori on keltainen ja tasainen. Rakenteeltaan juusto on kovaa. Juuston maku kasvaa kypsymisajan mukaan.
Tony Sund

| Tony Sund> Henkilötiedot |
| --- | --- |
Syntynyt: 4. elokuuta 1995 (ikä 29) Pedersören kunta, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  192 cm
Paino:  93 kg
Seura
Seura:  HIFK
Sarja:  SM-liiga
Pelinumero:  6
Pelaajaura
Pääsarjaura:  2017–
Aik. seurat:  IFK Lepplax (III-div./II-div.) Muik Hockey (II-div.) Sport (SML) TPS (SML) Dinamo Riika (KHL) HC Davos (NL) Rögle BK (SHL)
Tony Sund (s. 4. elokuuta 1995 Pedersören kunta) on suomalainen jääkiekkopuolustaja, joka pelaa SM-liigajoukkue Helsingin IFK:ssa.
Ura > Maajoukkueura

| Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Latvia 2021 | jääkiekko |  |
Sund edusti Suomea MM-kilpailuissa vuonna 2021, jolloin hän voitti hopeaa. Sund teki turnauksen molemmat maalinsa alkulohkon ottelussa Italiaa vastaan, kun Suomi voitti ottelun lukemin 3–0 ja hänen avausmaalinsa jäi joukkueen voittomaaliksi. Sund valittiin Suomen ottelun parhaaksi pelaajaksi. Hän putosi viimeisten joukossa vuoden 2019 MM-kisajoukkueesta. Yhteensä Sund on pelannut 33 A-maaottelua tehopistein 3+4=7. Hän teki A-maajoukkuedebyyttinsä Nordic Cupissa 11. huhtikuuta 2019 Aalborgissa Tanskaa vastaan. Sund merkittiin Suomen kakkospuolustajapariin Miika Koiviston viereen. Hän keräsi ottelussa myös yhden kahden minuutin jäähyn kiinnipitämisestä. Ensimmäisen A-maajoukkuemaalinsa Sund teki Channel One Cupissa 17. joulukuuta 2020 Moskovan TsSKA Arenassa Tšekkiä vastaan.
Pelityyli

NHL-seura San Jose Sharksin toimitusjohtaja Doug Wilson luonnehti Sundista hänen tulokassopimuksensa julkistamisen yhteydessä toukokuussa 2019:
»Tony on isokokoinen, hyvin luisteleva puolustaja, joka käyttää vahvaa mailaansa syöttölinjojen katkomiseen ja hyökkäysten päättämiseen. Hänellä on loistava pelisilmä, joka teki hänestä yhden parhaista syöttäjistä ja pelintekijöistä, joita olemme nähneet tallä kaudella.»
Tuhkamesikko

| Tuhkamesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Punamesikot Myzomela
Laji::  obscura
Kaksiosainen nimi
 Myzomela obscura  Gould, 1843 
Katso myös
   Tuhkamesikko Wikispeciesissä   Tuhkamesikko Commonsissa 
Infobox OKNimi-testi OKIUCN-testi OK: 
Tuhkamesikko (Myzomela obscura) on mesikoiden heimoon kuuluva varpuslintu.
Levinneisyys

Tuhkamesikkoa tavataan Australiassa, Indonesiassa ja Papua-Uudessa-Guineassa. Lajia on kuvattu suhteellisen yleiseksi, ja se on luokiteltu elinvoimaiseksi.
Tyias Browning

Tyias Browning Evertonissa 2014
Tyias Browning (s. 27. toukokuuta 1995 Liverpool, Englanti) on englantilainen jalkapalloilija, pelipaikaltaan puolustaja. Hänen kasvattajaseuransa on Everton, jonka junioreihin hän liittyi vuonna 2004 ja jonka ykkösjoukkueessa hän debytoi Valioliigassa syyskuussa 2014 ottelussa paikallisvastustaja Liverpoolia vastaan. Ennen valioliigauraansa Browning toimi Evertonin alle 21-vuotiaiden joukkueen kapteenina.
Browning pelasi myös lainalla vuonna 2014 Wiganissa sekä myöhemmin Prestonissa ja Sunderlandissa. Helmikuussa 2019 hän siirtyi kiinalaisseura Guangzhou Evergrandeen.
Browning on edustanut myös Englannin nuorisomaajoukkueita.
Tuhkamarkkinat

Tuhkamarkkinat on alun perin keskiajalta, ja sittemmin vuodesta 1995 lähtien järjestetty markkinatapahtuma Naantalissa.
Nykyään ne järjestetään helmikuussa laskiaisen aikoihin. Markkinat ovat yksipäiväiset ja myynnissä on perinnetuotteita, elintarvikkeita ja muuta toritavaraa, näytillä on kotieläimiä, sekä muuta markkinatapahtumaa. Myös Naantalin kirkossa pidettävä Tuhkamessu ja erilaiset kulkueet kuuluvat ohjelmistoon, joka vaihtelee vuosittain ja perustuu Naantalin historiaan. Markkinapaikkoja on keskustan torin ja vanhassakaupungissa vanhantorin ja Itsenäisyydenaukion ympäristössä.
Historia

Tuhkamarkkinat pidettiin ensimmäisen kerran tuhkakeskiviikkona 23. helmikuuta 1452, mistä markkinoiden nimikin juontaa juurensa. Silloin markkinat saattoivat kestää viikonkin ja tapahtumaan kuului kirkollinen kulkue, kaupankäyntiä ja hallinnon tiedotuksia. Alun perin markkinakenttänä toimi merenjää, mutta epävakaiden jääolosuhteiden takia ne siirrettiin nykyiselle paikalleen Mannerheiminkadun ympäristöön.
Turku painosti Naantalia, koska se halusi suositut markkinat itselleen. Tämän seurauksena Ruotsin kuningas Kustaa Vaasa kielsi markkinat ensimmäisen kerran vuonna 1531. Naantali sai kuitenkin markkinat takaisin, mutta Turku jatkoi painostustaan, kunnes vuonna 1748 se sai ne ja Naantali joutui ottamaan Tuhkamarkkinoiden tilalle Matinpäivänmarkkinat. Turun halukkuus tuhkamarkkinoita kohtaan johtui myös sen pyrkimyksistä liittää Naantali itseensä. Myöhemmin Naantali sai takaisin oikeudet Tuhkamarkkinoihin, mutta kiinnostus alkoi hiipua ja järjestyshäiröitä varten jouduttiin kutsumaan kasakoitakin Turusta, joten maistraatti kielsi markkinat vuonna 1881, kunnes vuonna 1995 perinne taas jatkui.
Tlaxcala

| Tlaxcala (Estado Libre y Soberano de Tlaxcala) |
| --- | --- |
 Lippu:  Vaakuna
 Tlaxcalan sijainti Meksikossa
Valtio:  Meksiko
Osavaltio:  Tlaxcala
Liittynyt Meksikoon:  1856
Järjestys:  22.
Hallinto:  
 – hallinnollinen keskus:  Tlaxcala
 – suurin kaupunki:  Vicente Guerrero
 – Kuvernööri:  
 – Senaattorit:  
Pinta-ala:  3 991 km²
Väkiluku (2014):  1 260 600
 – väestötiheys:  315,9 as./km²
Lyhenteet:  
 – postitunnus:  90
 – ISO 3166:  MX-TLA
 
tlaxcala.gob.mx
Tlaxcala on osavaltio Meksikossa. Myös osavaltion pääkaupungin nimi on Tlaxcala. Tlaxcala on Meksikon pienin osavaltio, sen pinta-ala on 3 991  neliökilometriä. Asukkaita osavaltiossa on noin 1,1 miljoonaa.
Tlaxcalan seuduilla asuivat muinoin tlaxcalteekit, jotka espanjalainen konkistadori Hernán Cortés painosti asteekkeja vastaan. Tlaxcalteekit olivat pieni heimo keskellä nykyistä Meksikoa.[lähde? ]
Aiheesta muualla

Kuvia tai muita tiedostoja aiheesta Tlaxcala Wikimedia Commonsissa
The Astonishing

| The Astonishing Dream Theater |
| --- | --- | --- |

Studioalbumin tiedot
 Äänitetty : tammikuu – kesäkuu & elokuu – syyskuu 2015, Cove City Sound Studios, Glen Cove, New York
 Julkaistu: 29. tammikuuta 2016
 Tuottaja(t): John Petrucci
 Tyylilaji: progressiivinen metalli, sinfoninen metalli
 Kesto: 130.23
 Levy-yhtiö: Roadrunner
Listasijoitukset
  Suomen virallinen lista: 2.  Billboard 200: 11.
Dream Theaterin muut julkaisut
| The Studio Albums 1992–2011 2014 | The Astonishing 2016 | Distance over Time 2019 |
Singlet albumilta The Astonishing
 ”The Gift of Music” Julkaistu: 3. joulukuuta 2015  ”Moment of Betrayal” Julkaistu: 22. tammikuuta 2016  ”Our New World” Julkaistu: 9. syyskuuta 2016
The Astonishing on yhdysvaltalaisen progressiivisen rock-yhtyeen Dream Theaterin kolmastoista studioalbumi. Albumi julkaistiin vuonna 2016. Albumi on yhtyeen toinen tupla-CD -albumi Six Degrees of Inner Turbulencen jälkeen. Lisäksi se on bändin toinen konseptialbumi, jonka tarinan kitaristi John Petrucci loi yhdessä kosketinsoittaja Jordan Rudessin kanssa.
Albumi ylsi ensimmäisellä listaviikollaan Yhdysvalloissa heti Billboard 200 -listan sijalle 11 sekä Suomen virallisen listan sijalle 2.
Albumin tarina > Henkilöt

Gabriel: Nuori mies Ravenskillistä, ainoa ihminen maailmassa joka osaa luoda oikeaa musiikkia
Arhys: Gabrielin isoveli ja Ravenskillin militanttien komentaja, menetti vaimonsa Evangelinen
Keisari Nafayrus: Imperiumin tyrannihallitsija
Keisarinna Arabelle: Nafayruksen puoliso
Faythe: Nafayruksen ja Arabellen sympaattinen tytär
Daryus: Nafayruksen ja Arabellen poika ja Faythen isoveli
Xander: Arhyksen ja Evangelinen nuori poika
Kappaleet

| 1>  näytös |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Descent of the NOMACs (NOMACs instrumental)  | 1.10 |  |  |  |  |  |  |  |
| 2. | Dystopian Overture (Instrumental)  | 4.50 |  |  |  |  |  |  |  |
| 3. | The Gift of Music | 4.00 |  |  |  |  |  |  |  |
| 4. | The Answer | 1.52 |  |  |  |  |  |  |  |
| 5. | A Better Life | 4.39 |  |  |  |  |  |  |  |
| 6. | Lord Nafaryus | 3.28 |  |  |  |  |  |  |  |
| 7. | A Savior in the Square | 4.13 |  |  |  |  |  |  |  |
| 8. | When Your Time Has Come | 4.19 |  |  |  |  |  |  |  |
| 9. | Act of Faythe | 5.00 |  |  |  |  |  |  |  |
| 10. | Three Days | 3.44 |  |  |  |  |  |  |  |
| 11. | The Hovering Sojourn (NOMACs instrumental)  | 0.27 |  |  |  |  |  |  |  |
| 12. | Brother, Can You Hear Me? | 5.11 |  |  |  |  |  |  |  |
| 13. | A Life Left Behind | 5.49 |  |  |  |  |  |  |  |
| 14. | Ravenskill | 6.01 |  |  |  |  |  |  |  |
| 15. | Chosen | 4.32 |  |  |  |  |  |  |  |
| 16. | A Tempting Offer | 4.19 |  |  |  |  |  |  |  |
| 17. | Digital Discord (NOMACs instrumental)  | 0.47 |  |  |  |  |  |  |  |
| 18. | The X Aspect | 4.13 |  |  |  |  |  |  |  |
| 19. | A New Beginning | 7.40 |  |  |  |  |  |  |  |
| 20. | The Road to Revolution | 3.35 |  |  |  |  |  |  |  |
|  |  | 79.49 |  |  |  |  |  |  |  |
| 2>  näytös |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | 2285 Entr'acte (Instrumental)  | 2.20 |  |  |  |  |  |  |  |
| 2. | Moment of Betrayal | 6.11 |  |  |  |  |  |  |  |
| 3. | Heaven's Cove | 4.19 |  |  |  |  |  |  |  |
| 4. | Begin Again | 3.54 |  |  |  |  |  |  |  |
| 5. | The Path That Divides | 5.09 |  |  |  |  |  |  |  |
| 6. | Machine Chatter (NOMACs instrumental)  | 1.03 |  |  |  |  |  |  |  |
| 7. | The Walking Shadow | 2.58 |  |  |  |  |  |  |  |
| 8. | My Last Farewell | 3.44 |  |  |  |  |  |  |  |
| 9. | Losing Faythe | 4.13 |  |  |  |  |  |  |  |
| 10. | Whispers on the Wind | 1.37 |  |  |  |  |  |  |  |
| 11. | Hymn of a Thousand Voices | 3.38 |  |  |  |  |  |  |  |
| 12. | Our New World | 4.12 |  |  |  |  |  |  |  |
| 13. | Power Down (NOMACs instrumental)  | 1.25 |  |  |  |  |  |  |  |
| 14. | Astonishing | 5.51 |  |  |  |  |  |  |  |
|  |  | 50.34 |  |  |  |  |  |  |  |